ฝังเข็มหลังจากคลอดได้2เดือนมีเลือดออกตลอดแต่เหมือนไม่ใช่ปจด ใช่ผลข้างเคียงไหมค่ะ เวียนหัวหน้ามืดบ่อยมาก เอาออกดีไหม
สวัสดีค่ะ การใช้ยาคุมชนิดฝังนั้นเป็นการคุมกำเนิดที่มีประสิทธิภาพสูง อยู่ได้นาน 3-5 ปีขึ้นกับชนิดของยาที่ใช้ฝังแต่เป็นยาที่อาจพบผลข้างเคียงต่างๆได้เช่น การมีเลือดออกผิดปกติทางช่องคลอด ประจำเดือนมาคลาดเคลื่อนไปจนถึงขั้นไม่มาได้ดังนั้นการมีเลือดออกผิดปกติทางช่องคลอดอาจจะเป็นผลข้างเคียงของยาค่ะ สาเหตุอื่นๆที่เป็นไปได้เช่นกันเช่นมีภาวะการติดเชื้อหรือมีเนื้องอกของอวัยวะสืบพันธุ์เพศหญิงควรไปพบแพทย์เพื่อตรวจหาสาเหตุเลือดที่ออกผิดปกติให้แน่ชัดก่อน ถ้าไม่มีความผิดปกติใดๆ เป็นผลข้างเคียงจากยาจริงนั้น จะใช้ยาต่อหรือไม่ ขึ้นกับว่าจะสามารถทนผลข้างเคียงได้หรือเปล่า หากมีอาการมาก รบกวนการใช้ชีวิต ไม่สบายใจที่จะใช้ สามารถคุยกับแพทย์เพื่อเปลี่ยนวิธีการคุมกำเนิดที่อาจมีผลข้างเคียงดังกล่าวได้น้อยกว่าเช่นการใช้ยาคุมแบบแผงรายเดือน หรือเปลี่ยนไปใช้ถุงยางอนามัยขณะมีเพศสัมพันธ์